એક સ્ત્રી સાંજના ૭ વાગ્યાના સમયે એકટીવા પર મેલેરિયાથી પીડાતા પોતાના ૧૩ વર્ષના બાળકને દવાખાનેથી ચેકઅપ કરાવી ને પાછી ફરી રહી હતી. ૭ વાગી રહ્યા હતા અને આજુ બાજુના વિસ્તાર માં ઓફિસે તેમજ કારખાને થી કામ કરી ને ઘણા બધા લોકો પણ ઘરે પાછા ફરી રહ્યા હતા. એકટીવા પર રહેલી એ સ્ત્રી ના ઠાઠમાઠ પર થી એ થોડા અમીર ઘર ની હોય એવી લાગી રહી હતી. તેનો છોકરો એકટીવા ની પાછળ ના ભાગે તેની વ્હાલી મમ્મી ના કમરે હાથ પકડી ને બેઠો હતો, કારખાનાઓ અને ઓફિસો ના બંધ થવાના સમય ને લીધે રસ્તા પર ટ્રાફિક થઈ હતી. અને એકટીવા ની સવારી ધીમા આછા અંધારા માં આગળ વધી રહી હતી.